<classify> Chanzo cha picha, Getty ImagesMshambuliaji wa Ubelgiji na Chelsea Romelu Lukaku amejiunga na Roma ya Italia kwa mkataba wa mkopo wa msimu mmoja.Mchezaji huyo mwenye umri wa miaka 30 anarejea Serie A baada ya kuichezea Inter Milan msimu uliopita kwa mkopo na kuisaidia kutinga fainali ya Ligi ya Mabingwa.Lukaku ameripotiwa kukataa kujiunga na Ligi ya Saudi Pro.Chanzo cha picha, Getty ImagesKocha wa timu ya taifa ya Uingereza Gareth Southgate amewajumuisha Jordan Henderson na Harry Maguire katika kikosi chake kwa ajili ya mechi za Septemba dhidi ya Ukraine na Scotland.Kiungo Henderson, 33, amechaguliwa baada ya kuondoka Liverpool na kujiunga na Al-Ettifaq ya Saudi Arabia mwezi Julai.Beki wa kati Maguire anaingia kwenye kikosi licha ya kuwa hajaichezea Manchester United hadi sasa msimu huu.Chanzo cha picha, Getty ImagesManchester City wamefikia makubaliano rasmi na Wolves kumsajili kiungo Matheus Nunes kwa 53m.Nunes sasa ameruhusiwa kufanyiwa uchunguzi wa kimatibabu huko Manchester.Chanzo cha picha, Getty ImagesBeki wa Liverpool Nat Phillips amekubali kujiunga na Celtic kwa mkopo hadi Januari.Phillips, ambaye alijiunga na Liverpool mwaka 2016, amewahi kucheza kwa mkopo katika klabu za Stuttgart na Bournemouth.Chanzo cha picha, Getty ImagesMshambuliaji wa Uhispania Ansu Fati anatarajiwa kukamilisha uhamisho wa mkopo wa msimu mzima kwenda Brighton kutoka Barcelona.Mkataba wa Brighton kwa mchezaji huyo wa miaka 20 haujumuishi wajibu wa kununua.Tottenham pia walihusishwa na tetesi za kumsaka Fati lakini inafahamika kuwa mchezaji huyo alifurahishwa na aina ya uchezaji wa Brighton chini ya mkufunzi Roberto de Zerbi.  <topic>: MICHEZO 